ไทยพาณิชย์ส่งทีมดูแลลูกค้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายศรัณย์ทร ชุติมา รองผู้จัดการใหญ่ ธนาคารไทยพาณิชย์ กล่าวว่า ลูกค้าที่ประสบปัญหาน้ำท่วมนั้นได้ส่งพนักงานลงพื้นที่ทั้งภาคใต้และ จ.นครราชสีมา ซึ่งลูกค้าภาคใต้ของธนาคารใน อ.หาดใหญ่ ส่วนใหญ่ปลูกยางพารา น้ำท่วมจึงมีทั้งข่าวดีและข่าวร้าย โดยข่าวดีนั้นต้นยางน้ำท่วมไม่เกิน 14 วัน ต้นยางจะไม่ตาย หากยางแห้งเก็บไว้ก็ไม่ได้รับความเสียหาย แต่ก็มีข่าวร้ายคือ น้ำได้ท่วมเครื่องจักรผู้ประกอบการต้องมีการซ่อมแซม และระบบการขนส่ง (โลจิสติกส์) ไม่เอื้ออำนวย ทำให้ขนสินค้าออกมาขายไม่ได้ ฉะนั้นสิ่งที่ธนาคารต้องเข้าช่วยลูกค้าก่อนมีปัญหาคือ ช่วยยืดหนี้ ลดดอกเบี้ย และให้เงินทุนหมุนเวียนเพิ่ม 
นายศรัณย์ทร กล่าวว่า ลูกค้ายางพารา ถือว่าโชคดีในด้านราคา เพราะช่วงที่ผ่านมาราคาปรับตัวสูงขึ้นประมาณ 21% แม้เงินบาทจะแข็งค่ากว่า 10% แต่ผู้ประกอบการก็ยังมีกำไร เพียงแต่ธนาคารต้องเฝ้าดู ขณะที่ธุรกิจอาหารแช่แข็ง ลูกค้าได้จองฟอร์เวิร์ดค่าเงินไว้แล้วที่ 31 บาทต่อเหรียญสหรัฐ ทำให้ขณะนี้ขาดทุนไม่มาก และมีระยะเวลาในการติดต่อคู่ค้าขอขึ้นราคา แต่ระยะยาวก็ต้องติดตามสถานการณ์ค่าเงิน โดยเฉพาะเดือน ม.ค. 2554 เป็นต้นไป
ด้านธุรกิจยานยนต์ ได้รับผลกระทบไม่มาก เพราะส่วนใหญ่เป็นผู้ประกอบการขนาดใหญ่มีสายป่านที่ดี และบางส่วนป้องกันค่าเงินไว้แล้ว และธุรกิจอิเล็กทรอนิกส์ แทบจะเป็นธุรกิจที่ไม่ได้รับผลกระทบ เพราะส่วนใหญ่เป็นธุรกิจต่างชาติ จะมีความรู้เรื่องป้องกันความเสี่ยงเป็นอย่างดี และได้ป้องกันความเสี่ยงค่าเงินไว้หมดแล้ว